EkBass/fiwiki-20250220-pages-articles huggingface dataset:
Marko Kettunen

Marko Kettunen (s. 1967) on suomalainen poliitikko ja liberaalipuolueen entinen puheenjohtaja. Koulutukseltaan hän on valtiotieteiden maisteri. Kettunen valittiin puolueen puheenjohtajaksi kesäkuussa 2019. mutta hän erosi ennenaikaisesti puheenjohtajan paikalta jo vuoden 2019 lopussa. Kettusen tilalle puheenjohtajaksi valittiin Harri Kreus. Eduskuntavaaleissa 2019 Kettunen sai 260 ääntä Helsingin vaalipiirissä, eikä tullut valituksi.https://vaalikone.yle.fi/eduskuntavaali2019/1/ehdokkaat/2056?lang=fi- FI Tammikuussa 2021 Kettunen ilmoitti liittyneensä jo vuotta aiemmin perussuomalaisiin ja tulleensa valituksi heidän kunnallisvaaliehdokkaakseen vuoden 2021 kuntavaaleissa. Kuntavaaleissa 2021 Kettunen sai Helsingissä 336 ääntä ja ylsi varasijalle.https://www.mtvuutiset.fi/vaalitulokset/kuntavaalit2021#!/ehdokas/helsinki/marko- kettunen-0411/410 == Lähteet == Luokka:Suomalaiset liberaalit poliitikot Luokka:Perussuomalaiset poliitikot Luokka:Liberaalipuolueen puheenjohtajat Luokka:Vuonna 1967 syntyneet Luokka:Elävät henkilöt
Johdatusta puheen akustiikkaan

Johdatusta puheen akustiikkaan on vuonna 1990 ilmestynyt Kari Suomen teos puheen akustiikasta. Se on kirjoitettu foneetikon näkökulmasta. Teoksessa kuvataan mm. useita puheanalyysissä tarvittavia mitta-asteikkoja kuten esim. psykoakustinen Bark-mitta-asteikko. Viimeisessä luvussa sivuilla 171–219 käsitellään puheen havaitsemisen perusteita kuten perifeerisen kuulon mallintamista, auditorisia etäisyysmittoja ja puheen havaitsemisen yksiköitä. Teos on käytössä monessa Suomen yliopistossa. == Lähteet == Luokka:Suomalaiset tietokirjat Luokka:Kirjat kielitieteestä Luokka:Vuoden 1990 kirjat
Palettisukkula-ahven

Palettisukkula-ahven (Crenicichla johanna) on kirjoahventen (Cichlidae) heimoon kuuluva kalalaji. Sitä tavataan Etelä-Amerikassa, jossa se elää makeavetisissä vesissä kuten Amazonin altaassa. Palettisukkula-ahventa tavataan trooppisissa, 23–26 celsiusasteen lämpöisissä olosuhteissa. Laji voi kasvaa jopa 28,3 senttimetrin mittaiseksi. == Lähteet == Luokka:Sukkula- ahvenet
Kommunikaatioakustiikka

Kommunikaatioakustiikka on vuonna 1999 ilmestynyt professori Matti Karjalaisen teos psykoakustiikasta. Teoksessa kuvataan laajasti ja ansiokkaasti suomen kielellä psykoakustiikan käsitteitä ja matemaattista teoriaa. Professori Ville Pulkki julkaisi 16 vuotta myöhemmin 2015 Karjalaisen 1999 teos pohjana lähes kaksi kertaa laajemman kansainvälisen 430 sivuisen teoksen Communication Acoustics – An Introduction to Speech, Audio and Psychoacoustics, jossa on mukana myös paljon Pulkin omia kansainvälisiä tutkimustuloksia psykoakustiikan alalta. == Lähteet == Luokka:Suomalaiset tietokirjat Luokka:Kirjat fysiikasta Luokka:Vuoden 1999 kirjat
Pisteripsimonni

Pisteripsimonni (Synodontis macrostigma) on ripsimonnien (Mochokidae) heimoon kuuluva kalalaji. Sitä tavataan Angolassa, Botswanassa, Namibiassa, Etelä- Afrikassa sekä Zambiassa. Pisteripsimonni voi yltää parhaimmillaan 17,1 senttimetrin mittaan. Se elää hitaasti virtaavissa vesissä ja on ovipaarinen. Pisteripsimonnin tieteellinen lajinimi macrostigma juontuu sen suurista täplistä (kreik. macro = suuri, stigma = täplä/merkki). == Lähteet == Luokka:Monnikalat
Siperiannakkeli

Siperiannakkeli (Sitta arctica) on nakkelien (Sittidae) heimoon kuuluva lintulaji. Sen koko on yleensä 15–16 senttimetriä ja paino noin 20,5 grammaa. Siperiannakkeli elää Venäjän itä-, koillis- ja pohjoisosissa. == Lähteet == Luokka:Nakkelit
Paavo Ahlman

Paavo Elias Ahlman (24. toukokuuta 1874 Helsinki – 7. marraskuuta 1911 Berliini) oli suomalainen näyttelijä. == Elämä ja ura == Paavo Ahlmanin vanhemmat olivat kielenkääntäjä Frans Ferdinand Ahlman ja Katarina Gregorieff. Ennen taiteellista uraansa hän työskenteli virkailijana Tampereen Pankissa. Näyteltyään nimiosan komediassa Pastori Jussilainen Ahlman hyväksyttiin Suomalaiseen Teatteriin, jossa hän näytteli 1901–1904. Sen jälkeen hän toimi tovin Folkteaternissa Helsingissä. Vuonna 1905 Ahlman aloitti pestinsä Tampereen Teatterissa ja näytteli siellä kuolemaansa saakka. Ahlman teki kaikkiaan noin 170 eri roolia. Edellä mainitun Jussilaisen roolin ohella mainittakoon rappeutunut runoilija näytelmässä Pohjalla ja nukketehtailija näytelmässä Nukke. Ahlman näytteli myös muun muassa seuraavissa teoksissa: Kihlaus, Pohjolan häät, Seitsemän veljestä ja Hän on Sysmästä. Näyttelijän uransa ohella Ahlman suomensi näytelmiä. Paavo Ahlman avioitui laulaja Alma Auerin kanssa 1905. == Lähteet == * === Viitteet === Luokka:Suomalaiset näyttelijät Luokka:Vuonna 1874 syntyneet Luokka:Vuonna 1911 kuolleet
Alma Ahlman

Alma Maria Ahlman (o.s. Härkönen, myös Alma Auer; 11. marraskuuta 1880 Viipuri – 1930) oli suomalainen laulaja ja näyttelijä. == Elämä ja ura == Alma Ahlmanin vanhemmat olivat ajuri August Härkönen ja Elisabeth Purho. Hän opiskeli laulua Dresdenin Kuninkaallisessa konservatoriossa 1898–1899. Syksyllä 1899 hänet kiinnitettiin Suomalaiseen Teatteriin näyttelijäksi, ja hän näytteli siellä kuusi vuotta. Syksyllä 1905 Ahlman siirtyi Tampereen Teatteriin, josta hän erosi pian ja ryhtyi laulunopettajaksi. Sittemmin hän esiintyi vierailijana Tampereen Teatterissa. Vuosina 1919–1921 Ahlman työskenteli vakituisena laulajana Suomalaisessa Oopperassa. Ahlman esiintyi ensisijaisesti lauluosissa. Hänen tehtäviään olivat muun muassa nimismiehen rouva näytelmässä Kuopion takana, Kätchen näytelmässä Regina von Emmeritz ja nimirooli näytelmässä Salmin tyttö. Ahlman oli ensimmäinen Annin roolin näyttelijä laulunäytelmässä Tukkijoella. 1900-luvulla suuren suosion saaneen maalaiskomedian kantaesitys annettiin Suomalaisessa Teatterissa lokakuussa 1899. Suomalaisessa Oopperassa Ahlman debytoi keväällä 1913 Azucenana teoksessa Trubaduuri. Sittemmin hän näytteli useaan otteeseen muun muassa Mercedéksen roolin oopperassa Carmen ja Martan roolin oopperassa Faust. Hän avioitui näyttelijä Paavo Ahlmanin kanssa 1905. Ennen avioliittoaan hän käytti nimeä Alma Auer. == Lähteet == * === Viitteet === Luokka:Suomalaiset laulajat Luokka:Suomalaiset näyttelijät Luokka:Vuonna 1880 syntyneet Luokka:Vuonna 1930 kuolleet
Knin

Knin on kaupunki Šibenik-Kninin maakunnassa Kroatiassa. Vuoden 2011 väestönlaskennassa siellä asui 15 407 ihmistä. Vuoden 2017 väestönlaskennassa Kninissä asui enää 11 944 asukasta, joista miespuolisia oli 49,4 prosenttia ja naispuolisia 50,6 prosenttia. Vuotuinen keskilämpötila Kninin kaupungissa on 13 astetta ja vuotuinen sadanta 978 millimetriä. == Lähteet == == Aiheesta muualla == Luokka:Kroatian kaupungit
Philippe Muller

Philippe Muller (s. 1946 AlsaceFestival Bled: Philippe Muller) on ranskalainen sellisti.Manhattan School of Music: Philippe Muller Muller kasvoi Alsacessa sekä ranskalaisten että saksalaisten musiikkitraditioiden piirissä. Hän perusti vuonna 1970 pianotrion Jacques Rouvierin ja Jean-Jacques Kantorowin kanssa. Seitsemän vuoden ajan hän työskenteli Pierre Boulezin perustaman Ensemble Intercontemporainin kanssa. Vuonna 1979 hän seurasi omaa opettajaansa André Navarraa Pariisin konservatorion sellonsoiton opettajana. Hänen muita opettajiaan olivat aikoinaan Paul Tortelier ja Mstislav Rostropovitš. Toimittuaan 35 vuoden ajan Pariisin konservatorion henkilökunnassa Muller siirtyi professorina Manhattan School of Musiciin.Larsen Strings: Philippe Muller Mestarikursseja hän on pitänyt muun muassa Kiotossa. Hän on esiintynyt enimmäkseen Euroopassa, mutta myös Kanadassa, Yhdysvalloissa, Latinalaisessa Amerikassa, Japanissa ja Koreassa. Mullerin ohjelmistoon ovat kuuluneet Johann Sebastian Bachin kaikki sellosarjat sekä musiikkia sellaisilta säveltäjiltä kuin Antonio Vivaldi, Ludwig van Beethoven, Johannes Brahms, Gabriel Fauré, Maurice Ravel, Bohuslav Martinů, Ivo Malec ja Michel Merlet. Mullerin soittama instrumentti on vuoden 1756 Gennaro Gagliano -sello. == Oppilaita == Mullerin johdolla opiskelleita muusikoita: * Sophia Bacelar * Emmanuelle Bertrand * Gautier Capuçon * Marc Coppey * Bruno Delepelaire * Henri Demarquette * Katharina Deserno * Ophelie Gaillard * Alexander Gebert * Friedrich Kleinhapl * Christian-Pierre La Marca * Yan Levionnois * Hee Young-lim * Dimitri Maslennikov * Edgar Moreau * Pablo de Naverán * Aurelien Pascal * Jérôme Pernoo * Xavier Phillips * Raphaël Pidoux * François Salque * Camille Thomas * Sung-won Yang == Lähteet == == Aiheesta muualla == * AllMusic: Philippe Muller Luokka:Ranskalaiset sellistit Luokka:Vuonna 1946 syntyneet Luokka:Elävät henkilöt
Ivo Malec

Ivo Malec (30. maaliskuuta 1925 Zagreb – 14. elokuuta 2019 Pariisi) oli kroatialaissyntyinen, ranskalaistunut säveltäjäCentre National de Création Musicale: Ivo Malec, tyyliltään avantgardisti. Hän opiskeli Pariisissa ja asettui sinne pysyvästi vuonna 1959.AllMusic: Ivo Malec Hänen keskeisin opettajansa oli Pierre Schaeffer.Durand Salabert Eschig: Malec, Ivo Malecin varhaisista sävellyksistä monet ovat elektronisia, usein musique concrète -tyylisiä, mistä esimerkkejä ovat Mavena (1957) ja Breaths II (1961). Jälkimmäisessä teoksessa käytetään hengitysääniä. Monissa muissakin teoksissa, kuten Tutti-sävellyksessä (1962) orkesterille ja nauhalle, käytetään perinteisten soitinten kanssa yhdessä elektroniikkaa. Osin André Bretonin Nadjaan pohjautuvassa teoksessa Oral (1966–1967) esiintyy orkesterin kanssa resitoija. Vuonna 1972 Malecista tuli Pariisin konservatorion professori. Hän opetti siellä vuoteen 1990. Hänelle erityistä suosiota tuoneita teoksia ovat Acro 11 (1975) ja Bassa (1983–1984). 1980-luvulta Malec on suosinut pelkkien orkesterien ja muiden kokoonpanojen soitinten ääntä, mistä esimerkkejä ovat teokset Exempla (1994), Sonoris causa (1997) ja Epistola (2006). Malec oli Kunnialegioonan jäsen ja Ordre des Arts et des Lettres’n Commandeur. == Lähteet == Luokka:Kroatialaiset säveltäjät Luokka:Ranskalaiset säveltäjät Luokka:Vuonna 1925 syntyneet Luokka:Vuonna 2019 kuolleet
Michel Merlet

Michel Merlet (s. 1939 Saint-Brieuc) on ranskalainen säveltäjä. Hän opiskeli Pariisin konservatoriossa Tony Aubinin, Olivier Messiaenin ja Yvonne Desportesin johdolla. Hän sai vuoden 1966 Prix de Romen. Merlet'n teosten joukossa ovat 24 preludin kokoelma pianolle, orkesteriteokset Triptyque symphonique ja Moirures sekä kamariteokset Une soirée à Nohant ja Trio (Op. 24). Hänen musiikkiaan on esitetty Euroopassa, Yhdysvalloissa, Etelä- Amerikassa, Aasiassa ja Etelä-Afrikassa.Crescendo-APJM: Concert Deans' Forum Merlet on toiminut professorina Pariisin konservatoriossa ja opettanut myös École normale de musique de Parisissa sekä Schola Cantorum de Parisissa. Hän on pitänyt sävellyksen mestarikursseja useissa ulkomaisissa kohteissa, kuten Ateenassa, Shanghaissa, Pekingissä ja Juilliard Schoolissa. Merlet on Kunnialegioonan jäsen ja Ordre des Arts et des Lettresin Chevalier.Calameo: Livret Interieur Michel Merlet == Lähteet == Luokka:Ranskalaiset säveltäjät Luokka:Vuonna 1939 syntyneet Luokka:Elävät henkilöt
Niilintetra

Niilintetra (Nannaethiops unitaeniatus) on herttatetrojen (Distichodontidae) heimoon kuuluva kalalaji. Se elää villinä Afrikan etelä- ja keskiosissa makeassa vedessä. Niilintetran kuvattu maksimipituus on 6,2 senttimetriä. Se muistuttaa Neolebias-suvun kaloja, mutta sillä on täydellinen kylkiviiva kun taas Neolebias-suvun lajeilla pääasiassa ei. Niilintetran ravintoa on toukat, äyriäiset ja hyönteiset. Paras veden lämpötila niilintetralle olisi 23–26 celsiusastetta ja veden pH-arvo 6,5–7,5. == Lähteet == == Aiheesta muualla == * SeriouslyFish Luokka:Tetrakalat
Diatsoksidi

Diatsoksidi (C8H7SN2ClO2) on heterosyklinen orgaaninen yhdiste. Yhdistettä käytetään lääketieteessä korkean verenpaineen ja liiallisen insuliininerityksen hoitoon. Diatsoksidi kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Diatsoksidi on huoneenlämpötilassa kiteistä ainetta. Se ei liukene veteen ja liukenee etanoliin ja emäksiin. Diatsoksidin vaikutusmekanismi perustuu siihen, että se avaa ja aktivoi ATP-herkkiä kaliumionikanavia. Tällöin sileä lihaskudos rentoutuu ja verisuonet laajentuvat, jolloin verenpaine laskee. Sydämen lyöntitiheys nousee. Kaliumionikanavien avautuminen vähentää insuliinin erittymistä haimasta. Diatsoksidia käytetään ruiskeena vaarallisen korkean verenpaineen hoidossa. Sitä käytetään myös hyperinsulinismien, jetanoliissa verensokeritaso on lian matala, hoidossa.Gajanan S. Joshi & James C. Burnett: Cardiovascular Agents, Kirk-Othmer Encyclopedia of Chemical Technology, John Wiley & Sons, New York, 2003.Alexander Scriabine & David G. Taylor: Antihypertensives, Ullmann's Encyclopedia of Industrial Chemistry, John Wiley & Sons, New York, 2000.Axel Kleemann: Cardiovascular System (C), Ullmann's Encyclopedia of Industrial Chemistry, John Wiley & Sons, New York, 2017. ==Haittavaikutukset== Diatsoksidin aiheuttamia haittavaikutuksia voivat olla esimerkiksi verenpianeen laskeminen liian alas, verensokeritaso nousu, veden kertyminen elimistöön ja turvotus ja sydämen rytmihäiriöt. ==Valmistus== Diatsoksidia valmistetaan 2-aminosulfonyyli-4-kloorianiliinin ja trietyyliortoasetaatin välisellä reaktiolla. ==Lähteet== Luokka:Verenpainelääkkeet Luokka:WHO:n tärkeimmät lääkkeet
Tehola

Tehola on logistiikka - ja teollisuusalue, joka sijaitsee Kouvolassa Tornionmäen kaupunginosan eteläosassa, viisi kilometriä Kouvolan keskustasta itään ja jatkuu edelleen valtatien toiselle puolelle. Alueen sijainti rautatien sekä valtateiden 6 ja 15 risteysalueella tarjoaa erinomaisen sijainnin erityisesti logistiikkaan tukeutuvalle yritystoiminnalle. Kaupunginosajaossa Tehola kuuluu Tornionmäkeen ja se jakautuu kahteen pienalueeseen, Länsi-Teholaan ja Itä-Teholaan. Valtatie 15:n itäpuolella, Tykkimäen kaupunginosan puolella sijaitseva Kullasvaaran teollisuus- ja logistiikka-alue kuuluu Teholan kanssa samaan teollisuuskeskittymään. Kaikkiaan lueella on nykyisin yli 130 yritystä. Ne toimivat muun muassa rakentamisen, varastoinnin ja logistiikan sekä tukku- ja vähittäiskaupan toimialoilla ja elintarvikesektorilla. Teholan läpi kulkee myös sähköistämätön teollisuusraide, joka kulkee Kouvolan lajitteluratapihalta Kullasvaaraan. Teholassa sijaitsee muun muassa Kouvolan logistiikkakeskus, VR Transpoint -maantieterminaali, kouvolalaisen taloelementtivalmistajan Elementit E:n tehdas ja muita teollisuuspalveluita. Alueen läpi kulkee Tehontie, jonka varrelle alueen teollisuus keskittyy. Kullasvaaran puolella sijaitsee useita logistiikka-alan yrityksiä sekä Kouvoan rautatie- ja maantieterminaali Kouvola RRT. ==Lähteet== *Kouvolan karttapalvelu Luokka:Suomen teollisuusalueet Luokka:Kouvola
Ivan Eklind

Ivan Eklind (1905–1981) oli ruotsalainen jalkapalloerotuomari. Hän toimi erotuomarina vuosien 1934, 1938 ja 1950 MM-turnauksissa. Vuoden 1934 turnauksessa hän tuomitsi Italian ja Tšekkoslovakian välisen loppuottelun. == Lähteet == Luokka:Vuonna 1905 syntyneet Luokka:Vuonna 1981 kuolleet Luokka:Ruotsalaiset jalkapallotuomarit
Herttatetrat

Herttatetrat (Distichodontidae) on tetrakalojen (Characiformes) lahkoon ja Citharinoidei-alalahkoon kuuluva kalaheimo, jonka joitakin lajeja pidetään akvaariossa. Kaikki herttatetrat elävät vain makeassa vedessä. Ne ovat levinneet vain Afrikan maanosaan. Osa herttatetroista syö kasveja ja osa saalistaa pieniä vesieliöitä. Herttatetrojen nimikkosuku herttatetrat (Distichodus) tunnetaan siitä että ne syövät kaikkia, jopa kovimpiakin kasveja. Herttatetroihin kuuluu kaikkiaan 16 sukua joissa on 102 lajia. == Suvut == *Belonophago (2 lajia) *Congocharax (2 lajia) *Herttatetrat (Distichodus) (23 lajia) *Dundocharax (1 laji) *Eugnathichthys (3 lajia) *Ichthyborus (4 lajia) *Mesoborus (1 laji) *Microstomatichthyoborus (2 lajia) *Monostichodus (3 lajia) *Nannaethiops (2 lajia) *Nannocharax (28 lajia) *Neolebias (11 lajia) *Paradistichodus (1 laji) *Paraphago (1 laji) *Phago (3 lajia) *Xenocharax (1 laji) == Lähteet == Luokka:Tetrakalat
Krokotiilitetra

Krokotiilitetra (Mesoborus crocodilus) on herttatetrojen (Distichodontidae) heimoon kuuluva kalalaji. Krokotiilitetra on sukunsa Mesoborus ainoa laji. Se elää villinä Afrikan etelä- ja pohjoisosissa makeassa vedessä. Krokotiilitetran yleinen maksimipituus on 25 senttimetriä, ja ennätys on 26,5 senttimetriä. == Lähteet == Luokka:Tetrakalat
Cinthia Graci

Cinthia Graci (s. 1984) on italialainen karateka. Hän saavutti kahdesti EM- pronssia 2005 ja 2006. Graci on voittanut myös Italian kevytsarjan mestaruuden 2009.Coppa Italia 2009 - Tuglie (LE) kyokushinkai.it 23.7.2009 Viitattu 1.11.2020 ==Lähteet== Luokka:Italialaiset karatekat Luokka:Kyokushinin harjoittajat Luokka:Vuonna 1984 syntyneet Luokka:Elävät henkilöt
Luettelo Amsterdamsaaren kaloista

Tämä on luettelo Amsterdamsaarella havaituista kalalajeista. == Limapääkalat (Beryciformes) == === Limapäät (Berycidae) === * Hohtolimapää (Beryx splendens) === Hopeapäät (Diretmidae) === * Diretmichthys parini === Roussit (Trachichthyidae) === * Hoplostethus atlanticus * Hoplostethus mediterraneus == Ahvenkalat (Perciformes) == === Piikkimakrillit (Carangidae) === * Keltapyrstöpiikkimakrilli (Seriola lalandi) * Trachurus longimanus === Meduusakalat (Centrolophidae) === * Schedophilus maculatus * Schedophilus velaini === Naamioahvenet (Cheilodactylidae) === * Nemadactylus macropterus * Nemadactylus monodactylus === Vaeltajat (Emmelichthyidae) === * Emmelichthys nitidus nitidus * Plagiogeneion rubiginosum === Syvänneahvenet (Epigonidae) === * Epigonus robustus === Käärmemakrillit (Gempylidae) === * Kuta (Thyrsites atun) === Huulikalat (Labridae) === * Suezichthys ornatus === Trumpettiahvenet (Latridae) === * Mendosoma lineatum === Meriahvenet (Serranidae) === * Serranus novemcinctus === Makrillit (Scombridae) === * Allothunnus fallai * Perhostonnikala (Gasterochisma melampus) * Sinievätonnikala (Thunnus maccoyii) === Taivaantähystäjät (Uranoscopidae) === * Pleuroscopus pseudodorsalis == Piikkiankeriaskalat (Notacanthiformes) == === Liskoankeriaat (Halosauridae) === * Halosaurus pectoralis == Putkisuukalat (Syngnathiformes) == === Katkarapukalat (Centriscidae) === * Centriscops humerosus * Notopogon armatus == Pietarinkalat (Zeiformes) == === Oreot (Oreosomatidae) === * Allocyttus verrucosus * Oreosoma atlanticum == Piikkihaikalat (Squaliformes) == === Pistinhait (Centrophoridae) === * Deania calcea === Etmopteridae === * Etmopterus granulosus == Krottikalat (Lophiiformes) == === Konnakrotit (Chaunacidae) === * Chaunax pictus == Turskakalat (Gadiformes) == === Mateet (Lotidae) === * Gaidropsarus insularum === Lestikalat (Macrouridae) === * Malacocephalus laevis * Mesobius antipodum * Odontomacrurus murrayi === Morat (Moridae) === * Mora moro * Tripterophycis gilchristi == Simppukalat (Scorpaeniformes) == === Skorpionisimput (Scorpaenidae) === * Neomerinthe bauchotae === Korusimput (Sebastidae) === * Helicolenus mouchezi == Lähteet == * Luokka:Luettelot kaloista
George Auriol

George Auriol, syntymänimeltään Jean-Georges Huyot (1863–1938), oli ranskalainen taiteilija, graafikko ja kirjainsuunnittelija, joka toimi muun muassa Pariisin Montmartren Le Chat Noir -yökerhon julkaiseman lehden kansitaiteilijana ja nuottivihkojen kuvittajana. Auriol jätti Le Chat Noirin vuonna 1892 ja keskittyi sen jälkeen värilitografioiden tekoon. Hänestä tuli pian yksi aikansa kysytyimpiä kuvittajia. Auriol teki etupäässä kirjojen ja lehtien kansia, julisteita sekä nuottivihkojen kuvituksia. Hänet tunnettiin etenkin taitavasta ja osuvasta typografiastaan, ja hän piirsi kirjaintyypit Auriol ja Robur. Auriolin kuvitustyyli hyödynsi luonnonmuotoja ja se oli saanut selviä vaikutteita japanilaisesta taiteesta. Vaikka hänen ilmaisunsa liitettiin nousussa olleeseen art nouveau -tyylisuuntaukseen, suhtautui Auriol itse siihen penseästi. == Lähteet == == Aiheesta muualla == Luokka:Ranskalaiset taiteilijat Luokka:Vuonna 1863 syntyneet Luokka:Vuonna 1938 kuolleet Luokka:Ranskalaiset kirjainmuotoilijat Luokka:Ranskalaiset taidegraafikot
Communication Acoustics – An Introduction to Speech, Audio and Psychoacoustics

Communication Acoustics – An Introduction to Speech, Audio and Psychoacoustics on vuonna 2015 ilmestynyt Ville Pulkin ja Matti Karjalaisen kansainvälinen teos psykoakustiikasta. Teoksessa kuvataan perin laajasti ja ansiokkaasti englannin kielellä psykoakustiikan käsitteitä ja matemaattista teoriaa. Kirja on harvinaisen kunnianhimoisesti laadittu teos. Professori Ville Pulkki julkaisi teoksen tammikuussa 2015, 16 vuotta professori Matti Karjalaisen suomenkielisen Kommunikaatioakustiikka (1999) teoksen jälkeen. Karjalaisen teos oli pohjana tälle kansainväliselle teokselle, jossa mukana on myös paljon Pulkin omia kansainvälisiä tutkimustuloksia psykoakustiikan alalta. == Lähteet == ==Aiheesta muualla== * Kirjan esittely kustantajan sivulla * Communication Acoustics – An Introduction to Speech, Audio and Psychoacoustics (Google Books) Luokka:Tietokirjat Luokka:Kirjat fysiikasta Luokka:Vuoden 2015 kirjat
Telliskiven luova keskus

Telliskiven luova keskus (viroksi Telliskivi Loomelinnak, englanniksi Telliskivi Creative City) eli yleiskielessä Telliskivi (suomeksi "Tiiliskivi") on Pohjois-Tallinnan kaupunginosassa Telliskivikadulla (Telliskivi tänav) sijaitseva luovan talouden ja kulttuurin keskus (alue). Käytännössä se tunnetaan Tallinnan ns. hipsterikeitaana. Keskus sijaitsee entisen Baltian rautatietehtaan alueella. Alueella on 10 luovan talouden toimintaan liittyvää rakennusta, joiden yhteispinta-ala on 25 000 m²:ä.http://telliskivi.eu/loomelinnak/linnakuretk-telliskivis/ (luettu) 09.08.2016) Telliskivessä sijaitsee yli parisataa luovan talouden yritystä, seitsemän ravintolaa, kaksi teatteria, runsaasti konferenssi- ja seminaaritiloja. Alueella järjestetään yli 500 kulttuuritapahtumaa vuodessa. Telliskiven luova keskuksen itsensä puolelta järjestetään tanssi- ja musiikkijuhlia, katuruoka- ja kirpputorifestivaaleja sekä kausittaisia näyttelyitä. Esimerkiksi vuonna 2019 järjestetään Baltian ketju 30 vuotta- näyttely. Vuodesta 2013 lähtien alueella on toiminut teatterikeskus Vaba Lavan teatterirakennus, jossa toimii myös Itsenäisen tanssin lava (Sõltumatu Tantsu Lava). Luomu-, vegaani- ja ympäristöteemoilla on merkittävä osansa alueen toiminnassa. Vuonna 2016 Tallinnan katuruokafestivaali on ensimmäinen kansainvälisesti tunnustettu hiilineutraali tapahtuma. Telliskivi on esimerkki alueesta, jossa on löydetty uutta nykyaikaan sopivaa käyttöä neuvostoaikaiselle suurteollisuuskompleksille. Eräänlainen liitännäisalue Telliskivelle on Kalamajan kaupunginosa, joka on nykyään luovan ja kultturiväen suosima asuinalue. Alkujaan 1990-luvun alussa hylätty teollisuusalue ja Kalamaja olivat maineeltaan huonoja.https://www.visittallinn.ee/fin/matkailija/loyda-tallinna/jutut- vinkit/telliskiven-luova-keskus Telliskiven luovan keskuksen perusti vuonna 2007https://telliskivi.cc/about-est/ (luettu 09.08.2016) Jaanus Juss, joka on aluetta hallinnoivan yhtiön OÜ Telliskivi Majan toimitusjohtaja.http://telliskivi.eu/kontakt/ (luettu 09.08.2016) == Lähteet == Luokka:Tallinna Luokka:Viron talous
Miss Tampere

Miss Tampere on vuosittain Tampereella järjestettävä kauneuskilpailu, jonka järjestäjänä toimii mallitoimisto Studio Face. Studio Face on järjestänyt kilpailun ensimmäistä kertaa vuonna 2012. == Voittajat == vuosi Miss Tampere 1. perintöprinsessa 2. perintöprinsessa 2012 Hanna Granlund Anni Hankimäki Janette Karvonen 2013 Emma Juureva Maija Yläpelto Sara Leinonen 2014 Jenni Peräinen Nina Heinikoski Marika Mattus-Elo 2015 Tiina Virranta Hanna Ojaniemi Heidi Häkli 2016 Liisa-Maria Pukkila Henna Hakala Karin Stenius 2017 Marietta Minetti Anniina Halonen Riina Ahomaa 2018 Sheila Da Costa Vilhelmiina Riuttala Emilia Lumio 2019 Amanda Teuho Emilia Lepomäki Noora Manninen 2020 Emilia Lintala Janette Mikkola Liina Raatikainen 2021 Matilda Wirtavuori Julia Podkolina Noora Rauhala 2022 Kukka-Maaria Halme Roosa Tuominen Jenna Hyttinen 2023 Wilma Simi Vera Eloranta Petra Treskine 2024 Peppi Koppanen Jenni Hiissa Verna Hupila == Aiheesta muualla == * MissTampere.fi * Facebook Luokka:Suomen kauneuskilpailut Luokka:Tampere
Miss Hämeenlinna

Miss Hämeenlinna on vuosittain Hämeenlinnassa järjestettävä kauneuskilpailu, jonka järjestäjänä toimii mallitoimisto Studio Face. Studio Face järjesti kilpailun ensimmäistä kertaa vuonna 2017. == Voittajat == vuosi Miss Hämeenlinna 1. perintöprinsessa 2. perintöprinsessa 2017 Iiris Yli-kaatiala Suvi Karttunen Sanni Kujanpää 2018 Elisa Karimo Mariangel Velasquez Laura Siemek 2019 Iida Hynnilä Essi Pohjola Emilia Aronen 2021 Diana Makasyuk Iida Bonden Assi Liitti == Aiheesta muualla == * Facebook * Misshameenlinna.fi Luokka:Suomen kauneuskilpailut Luokka:Hämeenlinnan tapahtumat
Luettelo Yhdysvaltain Neitsytsaarten makeanveden kaloista

Tämä on luettelo Yhdysvaltain Neitsytsaarilla havaituista makean veden kalalajeista. == Ankeriaskalat (Anguilliformes) == === Ankeriaat (Anguillidae) === * Amerikanankerias (Anguilla rostrata) == Ahvenkalat (Perciformes) == === Kirjoahvenet (Cichlidae) === * Isokirjoahven (Cichla ocellaris) * Valkoleukatilapia (Oreochromis mossambicus) === Aurinkoahvenet (Centrarchidae) === * Isoaurinkoahven (Lepomis macrochirus) * Lepomis microlophus * Isobassi (Micropterus salmoides) == Karppikalat (Cypriniformes) == === Särjet (Cyprinidae) === * Kultakala (Carassius auratus) == Luomihaikalat (Carcharhiniformes) == === Tiikerihait (Carcharhinidae) === * Härkähai (Carcharhinus leucas) === Koirahait (Triakidae) === * Koirahai (Mustelus canis) == Putkisuukalat (Syngnathiformes) == === Merineulat (Syngnathidae) === * Pseudophallus mindii == Lähteet == * Luokka:Luettelot kaloista
Luettelo Yhdysvaltain Neitsytsaarten kaloista

Luettelo Yhdysvaltain Neitsytsaarten kaloista, katso: * Luettelo Yhdysvaltain Neitsytsaarten makeanveden kaloista * Luettelo Yhdysvaltain Neitsytsaarten merikaloista
Kääpiöpuupleko

Kääpiöpuupleko (Panaqolus maccus) on puuplekojen (Panaqolus) sukuun ja imumonnien (Loricariidae) heimoon kuuluva kalalaji. Se on kotoisin Etelä- Amerikasta Kolumbiasta ja Venezuelasta. Kääpiöpuuplekot elävät joissa ja puroissa, joissa on runsaasti uppopuuta. Laji on yleensä noin 6–8 senttimetrin mittainen. Kääpiöpuupleko viihtyy 23–28 asteen lämmössä. Akvaariossa ne saattavat joskus tapella oman lajinsa kalojen kanssa, mutta jättävät muut lajit rauhaan. == Lähteet == Luokka:Imumonnit
Brasiliannokkakala

Brasiliannokkakala (Hemiramphus brasiliensis) on puolinokkakalojen (Hemiramphidae) heimoon kuuluva kalalaji. Sen kuvasi tieteelle Carl von Linné vuonna 1758. Yleensä se on 35 senttimetrin mittainen, mutta voi yltää jopa 55 senttimetrin pituuteen. Sen paino voi kohota 200 grammaan. Sukukypsyyden laji saavuttaa noin 19,3 senttimetrin mittaisena. Brasiliannokkakalaa tavataan itäisellä ja läntisellä Atlantin valtamerellä. == Lähteet == Luokka:Nokkakalat
Ihmeellinen ihmisääni – Äänenkäytön ja puhetekniikan perusteet, arviointi,
mittaaminen ja kehittäminen

Ihmeellinen ihmisääni on vuonna 1999 ilmestynyt Tampereen yliopiston professori Anne-Maria Laukkasen ja puheopin laitoksen johtaja Timo Leinon kirjoittama teos ihmisäänen ominaisuuksista ja tutkimisesta. Se on paljon käytetty perusteos Suomen yliopistoissa. == Lähteet == Luokka:Suomalaiset tietokirjat Luokka:Kirjat kielitieteestä Luokka:Vuoden 1999 kirjat
True Nature Unfolds

True Nature Unfolds on Calliston 2004 julkaistu ensimmäinen täyspitkä albumi. == Kappaleet == # # # # # # # # # # == Arvostelut == * Desibeli.net: * Imperiumi: 9/10 * Soundi: CALLISTO: True Nature Unfolds Viitattu 2.9.2019. == Lähteet == == Aiheesta muualla == * * Luokka:Vuoden 2004 esikoisalbumit Luokka:Suomalaiset post-metal-albumit
Noir (albumi)

Noir on Calliston 2006 julkaistu albumi. == Kappaleet == # # # # # # # # == Arvostelut == * Desibeli.net: Callisto: Noir Viitattu 2.9.2019. * Imperiumi: 9/10 * Soundi: CALLISTO: Noir Viitattu 2.9.2019. == Lähteet == == Aiheesta muualla == * * Luokka:Vuoden 2006 albumit Luokka:Suomalaiset post-metal- albumit
Elefthería í thánatos

Elefthería í thánatos (, ”Vapaus tai kuolema”) on Kreikan valtion motto. Se on peräisin Kreikan vapaussodan ajalta 1820-luvulta, jolloin se toimi vapaustaistelijoiden mottona ja taisteluhuutona osmaniturkkilaisia vastaan. Erään suositun teorian mukaan Kreikan lipun yhdeksän raitaa olisivat peräisin moton tavuista: viisi sinistä raitaa tavuista sanassa e-lef-the-rí-a ja neljä valkoista raitaa tavuista sanoissa í thá-na-tos. Raitojen lukumäärästä on kuitenkin myös muita selityksiä, kuten sanan elefthería kirjainten lukumäärä. Vastaava espanjankielinen ilmaus Libertad o muerte‎ on Uruguayn motto, ja makedoniankielinen ilmaus Svoboda ili smrt (Слобода или смрт‎) Pohjois- Makedonian motto. Kreikassa konservatiiviset ortodoksit ovat käyttäneet mottoa Orthodoxía í thánatos (Ορθοδοξία ή θάνατος), ”Ortodoksisuus tai kuolema”. == Esimerkkejä == 1821 Flag of Spetses.svg|Spétseen vapaustaistelulippu 1821. 1821 Flag of Psara.svg|Psarán vapaustaistelulippu 1821. Filiki Eteria flag.svg|Filikí Etaireían lippu, jossa motto lyhennettynä. Flag of the Administration of Samos.svg|Sámoksen vapaustaistelulippu 1821. Arkadi Cretan flag.svg|Arkádin luostarin lippu 1866. == Lähteet == == Aiheesta muualla == Luokka:Kreikan historia Luokka:Kreikan kansallissymbolit
Mauno (televisiosarja)

Mauno on alun perin englanninkielinen lastensarja. Päähenkilö Mauno on viisivuotias poika, jolla on autismi. Hän seikkailee piirtämässään maailmassa eläinystäviensä kanssa. == Rooleissa == === Suomenkieliset ääninäyttelijät === Rasmus Kärkkäinen Joonathan Kettunen Hanna Mönkäre Hannamaija Nikander Markus Niemi Jussi Salminen Kristina Vahvaselkä Saara Lehtonen Sampo Kovalainen Katja Aakkula Julia Nurmi === Alkuperäiset ääninäyttelijät === Pablo Jake Williamson Mouse Rachael Dickson Noasaurus Tony Finnegan Tang Michael White Wren Sumita Majumdar Llama Rosie King Draff Scott Mulligan == Lähteet == Luokka:Lastenohjelmat Luokka:Brittiläiset televisiosarjat Luokka:BBC:n televisio-ohjelmat
Providence (albumi)

Providence on Calliston 2009 julkaistu albumi. == Kappaleet == # # # # # # # # # # == Arvostelut == * Desibeli.net: Callisto: Providence Viitattu 2.9.2019. * Imperiumi: 8/10 * Soundi: CALLISTO: Providence Viitattu 2.9.2019. == Lähteet == == Aiheesta muualla == * * Luokka:Vuoden 2009 albumit Luokka:Suomalaiset post-metal-albumit
Secret Youth

Secret Youth on Calliston 30. tammikuuta 2015 julkaistu albumi. == Kappaleet == # # # # # # # # # # == Arvostelut == * Kaaoszine: 9,5/10Callisto – Secret Youth Viitattu 2.9.2019. * Rumba: Levyarvio: Pitkältä levytystauolta palaava Callisto teki järjettömän kovan albumin Viitattu 2.9.2019. == Lähteet == == Aiheesta muualla == * * Luokka:Vuoden 2015 albumit Luokka:Suomalaiset post- metal-albumit
Samuji

Samuji on suunnittelutalo ja luova studio, jonka ensimmäinen näkyvä projekti oli keväällä 2011 esitelty naistenvaatemallisto. Samuji keskittyy erilaisiin suunnittelu- ja konsultointiprojekteihin. Samuji-tuoteperheeseen kuuluu neljästi vuodessa esiteltävä naistenvaatemallisto sekä syksyllä 2013 julkaistu miestenvaatemallisto. Merkin vaatteita ja asusteita myydään yli 70 toimipisteessä ympäri maailmaa. Yrityksen toiminta päättyy keväällä 2025. Yrityksen perustaja on Samu-Jussi Koski. Samuji vältti syksyllä 2019 konkurssin, kun se sai joukkorahoituksella riittävän summan kokoon. Se lopettaa toimintansa keväällä 2025. Se perustelee lopettamista vallitsevalla markkinatilanteella, tuotantokustannusten kasvamisella ja kuluttajien ostovoiman vähenemisellä.Greta Virranniemi, Muotisuunnittelija Samu-Jussi Kosken perustama yhtiö Samuji lopettaa, Yle.fi uutiset 15.1.2025, viitattu 15.1.2025 == Lähteet == Luokka:Suomalaiset vaatetusalan yritykset Luokka:Vaatemerkit
Södersundvik

Södersundvik eli Sundvik on kylä Kemiönsaaren kunnan Västanfjärdin itälaidalla. Södersundvikin asutus on keskittynyt merenlahden Sundvikenin laidoille. Kylän naapurikylät ovat Billböle ja Vestlax. Södersundvikin kyläalueen eteläosa on asuttamatonta mäkistä metsämaata. Kylän kallioperää on kartoitettu ja se on pääosin kalkkigneissiä. Pieniä silikaatti- ja kalsiittiesiintymiä on löytynyt. Södersundvik on vanha kalastajakylä ja kylässä sijaitsee edelleen kalastussatama. Vuonna 1930 kylässä aloitettiin myös kalankäsittely ja 1949 kylään valmistui uusi kalanjalostamo. Koko Västanfjärd oli tunnettu Tiira- ja Vesta-sillistä, joiden valmistus siirtyi myöhemmin Turkuun. Nykyisin entisessä jalostamossa toimii mainostoimisto. Södersundvikin nykyisiä työnantajia ovat metallipaja, puutarha sekä yksityinen venesatama.Venesatama Krängbänken ==Lähteet== Luokka:Västanfjärdin kylät
Internet-oikeuden perusteet

Internet-oikeuden perusteet on vuonna 1996 ilmestynyt Ilkka Rahnaston teos internet-oikeuden perusteista. Sen on julkaissut Lakimiesliiton Kustannus. Kirjan mukaan Rahnasto laati teoksen ollessaan ASLA/Fulbright-stipendiaattina Yhdysvalloissa talvella 1995–96. Kirjan viimeisessä 10. luvussa sivuilla 125–130 käsitellään tekijänoikeuden omistajan oikeusasemaa internetissä. == Lähteet == == Aiheesta muualla == * WorldCat: Ilkka Rahnasto * Ilkka Rahnaston VIAF ID: 26573175 Luokka:Suomalaiset tietokirjat Luokka:Vuoden 1996 kirjat
Jerry Jokinen

Jerry Aleksi Jokinen (s. 18. maaliskuuta 2002 Naantali) on suomalainen kilpakävelijä, joka edustaa Turun Urheiluliittoa. Vuoteen 2023 asti hän edusti Naantalin Löylyä. Hänen valmentajansa on Mari Sipilä. Jokinen sijoittui Euroopan nuorten olympiafestivaaleilla 2019 viidenneksi 10 000 metrin kävelyssä. Hän oli alle 20-vuotiaiden EM-kilpailuissa 2021 samalla matkalla 21:s. Münchenin EM-kilpailuissa 2022 hän sijoittui 20 kilometrin kävelyssä 17:nneksi silloisella ennätysajallaan 1.26.11. Alle 23-vuotiaiden EM- kilpailuissa 2023 hän sijoittui 20 kilometrin kävelyssä kolmanneksi ennätyksellään ja alle 23-vuotiaiden SE-ajalla 1.24.41. Budapestin MM- kilpailuissa 2023 hän oli 20 kilometrin kävelyssä 43:s. Jokinen voitti yleisurheilun sisäratojen Suomen-mestaruuskilpailuissa 5 000 metrin kävelyssä kultaa vuonna 2024 ja sai pronssia 2019. Kalevan kisoissa hän on saanut hopeaa 20 kilometrin kävelyssä 2022 sekä pronssia 2023Partanen SE-aikaan 20 km kävelyssä – Valmentajan 23 vuotta kestänyt ennätys kumoon. == Lähteet == == Aiheesta muualla == Luokka:Suomalaiset kävelijät Luokka:Vuonna 2002 syntyneet Luokka:Elävät henkilöt
Sibelius-Akatemian nuorisokoulutus

Sibelius-Akatemian nuorisokoulutus on musiikin korkeakouluopintoihin valmentavaa valtakunnallista koulutusta musiikillisesti erityislahjakkaille nuorille https://www.uniarts.fi/koulutusohjelmat/nuorisokoulutus-sibelius- akatemiassa/. Haku koulutukseen järjestetään kerran vuodessa keväällä. Hakea voivat opiskelun aloitusvuonna enintään 18 vuotta täyttävät nuoret, jotka opiskelevat perusopetuksessa tai korkeakoulukelpoisuuden antavassa toisen asteen oppilaitoksessahttps://www.uniarts.fi/ohjeet/nain-haet-sibelius- akatemian-nuorisokoulutukseen/. == Koulutusohjelmat == ==== Kansanmusiikki ==== vastuuopettaja: Leija Lautamaja yhtye: NirSo ==== Jazzmusiikki ==== vastuuopettaja: Ari-Pekka Anttila ==== Klassisen musiikin instrumenttiopinnot ==== vastuuopettaja: Teppo Koivisto ==== Klassisen musiikin lauluopinnot ==== ==== Sävellys ja musiikinteoria ==== == Lähteet == nuoriso
Tapio Korpela

Tapio Johannes Korpela (23. syyskuuta 1928 Kauvatsa – 1. joulukuuta 2008 Helsinki) oli suomalainen metsänhoitaja ja maa- ja metsätalousministeriön metsäosaston ylijohtaja. ==Henkilöhistoria== Tapio Korpelan vanhemmat olivat maanviljelijä Väinö Onni Korpela ja Johanna Vilhelmiina Haanpää ja puoliso vuodesta 1955 Ritva Sinikka Pengerkoti. Korpela tuli ylioppilaaksi 1948 ja valmistui metsänhoitajaksi 1958 ja lainopin kandidaatiksi 1962. Hän oli Suomen Comandita -yhtiön hankintametsänhoitaja 1954–1957 ja Metsäntutkimuslaitoksen tilapäinen tutkija 1957–1959, vt. assistentti 1959–1960 ja vt. kamreeri 1960–1961. Maatalousministeriön ylimääräinen esittelijä Korpela oli 1961–1966, metsätoimiston päällikkö vuodesta 1966 ja maa- ja metsätalousministeriön metsäosaston päällikkö ja ylijohtaja vuodesta 1973. Eläkkeelle Korpela jäi 1993.Kuka kukin on (Aikalaiskirja) 1978, s. 423. (Viitattu 2.9.2019) Sampsa Sivonen: Metsänhoitaja, lainopin kandidaatti Tapio Korpela. HS Muistot, 20.12.2008. (Tilaajille, Viitattu 2.9.2019) ==Julkaisuja== * Tutkimuksia ohutpuun kuorintahäviöstä rumpukuorinnassa, 1957, Paavo Aro, Tapio Korpela * Tutkimuksia koivuselluloosapuun kuorintahäviöstä, 1957, Paavo Aro, Tapio Korpela * Halkojen pino- ja kiintomitasta ennen ja jälkeen pilkkomisen, 1958 * Tutkimuksia kuusiohutpuun ja koivupaperipuun kuorimishäviöstä, 1958, Paavo Aro, Tapio Korpela, Pentti Nisula * Neuvostoliiton metsätalous, 1981 ==Lähteet== ==Aiheesta muualla== * In memoriam: Tapio Korpela, 2009, Sivonen, Sampsa, Metsänhoitaja, 59(2009):1, s. 46 Luokka: Suomalaiset metsänhoitajat Luokka: Suomalaiset virkamiehet Luokka: Valtionlaitosten johtajat Luokka: Vuonna 1928 syntyneet Luokka: Vuonna 2008 kuolleet
Kulttuuriseura Vilkastus

Kulttuuriseura Vilkastus ry. on Hyvinkään koulujen kulttuuriyhdistys, jonka tavoitteena on saada kaikki lapset ja nuoret kulttuurin pariin. "Punaisena lankana toiminnassa on, että kuka tahansa ”rivikoululainen” pääsee mukaan esiintymään tai tekemään muuta luovaa toimintaa vaikkapa vain yhdessä tapahtumassa, elokuvassa tai näytelmässä. Mitään erityistaitoja ei lapsella siis tarvitse olla – itse prosessi ja yhteisöllisyys ovat keskiössä." - Vilkastus Vuodesta 2018 Vilkastus on järjestänyt yhteistyössä Red Carpet Film Festivalin kanssa Kässäriä kehiin! - Käsikirjoituskilpailun. Voittajien käsikirjoituksista on tehty lyhytelokuvia. Vilkastus on tunnettu suosituista musikaaliproduktioistaan. Esim. Annie-musikaali ja Peter Pan-musikaali. == Tapahtumia == 1997-2004 2005-2013 2014 - 1997 Tiikerin lapsi / nuorisoteatteri 2005 Yy-kaa-koo - suomalaisuus 2014 Rikkautta, rakkautta - kohtauksia Kalevalasta 1998 Sound of Music - ensimäinen musikaali. 2006 Aprillikatrilli tanssi 2015 Annie-musikaali Vilkastus peilistä - naistenpäivän tapahtuma 1999 Yhdessä maailmassa - kansainvälisyys, yhteistyö 2007 Runoralli 2016 Musikaalen murusia - draamallinen konsertti 2000 Ilta ystäville - ystävyyskoulujen vierailu 2008 Olipa kerran - satuaiheisia esityksiä luonnon helmassa 2017 Sata mittaris - Suomi 100 v- ohjelmakokonaisuus, joka kiersi kyläkouluilla. Pikku Prinssi - näytelmä. Suomi live - Made in Finland. 2001 Kulttuurikimara 2009 Kuvataidenäyttelykirjallisuus. Ympäri mennään, yhteen tullaan 2018 Kässäriä kehiin! - käsikirjoituskilpailu (Red Carpet) Tiitiäisen satupuu - poikkitaiteellinen runokavalkadi 2002 Teatterikimara Taikahuilu / Kymmenen pientä eskimotyttöä Sanny Kortmanin koulu 2010 Luonto laulaa - luontoaiheisia toimintapisteitä. Bianca Moralesin lastenkonsertti 2019 Peter Pan-musikaali Vilkastus 20-v-tapahtuma 2003 Kevätkonsertti 2011 Keikalla - bänditapahtuma 2004 Prinssi ja Paradulla - satunäytelmä 2012 Örkkien törkeä tempaus- lastennäytelmä 2013 Äidit rulettaa! - äitienpäivä. Kielikimara vieraat kielet == Lähteet == == Aiheesta muualla == Vilkastuksen nettisivut Luokka:Hyvinkään kulttuuri
Ariake Coliseum

Ariake Coliseum () on Tokiossa sijaitseva tennishalli. Halli sijaitsee Ariakessa, Kōtōn erillisalueella, Itä-Tokiossa. Alueella on 48 ulkotenniskenttää. Aluetta kutsutaan Ariake Tennis Parkiksi. Halli valmistui vuonna 1987 ja sen kapasiteetti on 10 000. Areenalla pelataan Tokion kesäolympialaisten 2020 tennisotteluita. ==Lähteet== Luokka:Japanin urheilupaikat Luokka:Japanin tennis Luokka:Kesäolympialaiset 2020 Luokka:Tokion rakennukset ja rakennelmat Luokka:Tokion urheilu
Roberta Bayley

Roberta Bayley (s. 1950 Pasadena, Kalifornia) artnet.com. Viitattu 31.8.2019 on yhdysvaltalainen itseoppinut valokuvaaja. Bayley dokumentoi 1970-luvulla New Yorkin musiikkipiirejä. Hän on tunnettu erityisesti punk-muusikoiden kuvaajana. Museum of the City of New York. Viitattu 31.8.2019 staythirstymedia.com. Viitattu 31.8.2019 Bayley opiskeli San Francisco State Universityssä mutta keskeytti 1971. Hän muutti Lontoosta New Yorkiin 1974. Hän työskenteli CBGB-musiikkiklubin eteisvahtimestarina 1975–1978 ja tutustui työnsä kautta muusikoihin, joita hän valokuvasi enimmäkseen Punk-nimiseen musiikki- ja fanzine-lehteen. popmatters.com. Viitattu 5.9.2019 Bayleyn valokuvilla ja Punk-lehdellä oli valtava vaikutus New Yorkin punk-musiikin esilletuomisessa. Lehteä toimittivat John Holmstrom ja Legs McNeil. Bayley valokuvasi muun muassa Iggy Popia, Sex Pistolsia, New York Dollsia, Elvis Costelloa, Joe Strummeria ja Ramonesia. Bayleyn valokuvat otettiin Ramonesin ensimmäisen albumin Ramones (1976) kansikuvaksi ja Richard Hell and the Voidoidsin molempien albumien kansikuviksi. Punk-musiikin historiasta kertovan kirjan Please Kill Me (1996) kansikuva The Heartbreakers -yhtyeestä on Bayleyn ottama. Annenberg Space for Photography. Viitattu 20.10.2019 Bayley kiersi Yhdysvaltoja Blondien kanssa. Valokuvateos Blondie Unseen 1976–1980 (2007) kertoo Blondien kiertuelämästä. Bayley oli Patti Smithin elämäkertakirjan Patti Smith: An Unauthorized Biography (1999) toinen kirjoittaja. kirkusreviews.com. Viitattu 31.8.2019 == Lähteet == == Aiheesta muualla == * Roberta Bayleyn kotisivu Luokka:Yhdysvaltalaiset valokuvaajat Luokka:Punk- alakulttuuri Luokka:Vuonna 1950 syntyneet Luokka:Elävät henkilöt
Koston liekit

Koston liekit () on vuonna 1981 ensi-iltansa saanut yhdysvaltalainen slasher- elokuva, jonka on ohjannut Tony Maylam. == Juoni == Kesäleirin vetäjä joutuu nuorten leiriläisten kolttosen kohteeksi. Harmiton pila menee kuitenkin kammottavasti pieleen ja ohjaaja palaa pahasti. Viisi vuotta myöhemmin vakavasti vammautunut mies palaa rikospaikalle - tällä kertaa hänellä on mukanaan puutarhasakset. == Näyttelijät == == Kiellot == Koston liekit kiellettiin useissa maissa, kuten Saksassa, Britanniassa, Suomessa, Ruotsissa ja Norjassa. Elokuva kuitenkin julkaistiin Suomen markkinoilla vuonna 2017. == Aiheesta muualla == * * Luokka:Vuoden 1981 yhdysvaltalaiset elokuvat Luokka:Slasher-elokuvat Luokka:Yhdysvaltalaiset independent-elokuvat Luokka:Yhdysvaltalaiset nuortenelokuvat Luokka:Yhdysvaltalaiset eroottiset elokuvat Luokka:Kokonaan kielletyt elokuvat Suomessa
Neulassarviainen

Neulassarviainen (Calomicrus pinicola) on lehtikuoriaisten (Chrysomelidae) heimoon kuuluva kovakuoriaislaji. Ulkonäöltään neulassarviainen on kapeahko ja väriltään musta. Neulassarviaisen etuselkä, raajat ja pitkät tuntosarvien tyviosat ovat kellanruskeat. Aikuinen neulassarviainen on kooltaan 2,8–4,5 mm. Neulassarviainen aiheuttaa haittaa erityisesti männyille nakertamalla puun taimien uusia neulasia heikentäen siten taimien kasvua ja altistaen niitä muille tuhonaiheuttajille. Isoille puille neulassarviainen ei aiheuta tuhoa. Neulassarviaista on tavattu Suomessa myös siperianlehtikuusissa ja kontortamännyissä. Neulassarviainen on Suomessa elinvoimainen laji esiintyen koko maassa. Lajia esiintyy kesäkuun alusta useimmiten heikentyneillä männyntaimilla, jotka kasvavat kuivilla kankailla. Lajia esiintyy myös Euroopassa useissa maissa. == Aiheesta muualla == *Laji.fi: Neulassarviainen (Calomicrus pinicola) *Metla: Neulassarviainen (Calomicrus pinicola) *Fauna Europaea: Calomicrus pinicola *Calomicrus pinicola (kuvia) Luokka:Lehtikuoriaiset
Euroopan unionin henkilöstövalintatoimisto

Euroopan unionin henkilöstövalintatoimisto (EPSO) on Euroopan unionin toimielinten ja virastojen yhteinen rekrytointielin. Henkilöstövalintatoimiston tehtävä on valita työntekijät Euroopan parlamenttiin, Euroopan unionin neuvostoon, Euroopan komission, Euroopan unionin tuomioistuimeen, Euroopan tilintarkastustuomioistuimeen, Euroopan ulkosuhdehallintoon, Euroopan talous- ja sosiaalikomiteaan, Euroopan alueiden komiteaan sekä Euroopan tietosuojavaltuutetun ja Euroopan oikeusasiamiehen toimistoihin. Henkilöstövalintatoimisto on perustettu tammikuussa 2003.https://epso.europa.eu/about-epso_fi == Henkilöstövalinnat == Henkilöstövalintatoimisto laatii valintamenettelyn läpäisseistä hakijoista luettelot, joista kukin toimielin palkkaa omat työntekijänsä. Henkilöstövalintakokeissa on sirrytty kohti arkisen työn simulaatioita, joiden perusteella arvioidaan hakijoiden yleistä osaamista. Arvioinnit ovat enenevässä määrin vuorovaikutteisia. Uusimpina koemenetelminä on käytetty postikoritehtäviä sekä etähaastatteluja videon välityksellä. Henkilöstövalintatoimisto käsittelee vuosittain noin 50 000 hakemusta noin 1500 työpaikkaan. Toimisto järjestää testejä 24 kielellä. Henkilöstöarvioinnit toteutetaan kansainvälisen ISO 10667-standardiluokituksen mukaisesti.. == Lähteet == Luokka:Euroopan unionin toimielimet Luokka:Euroopan komissio
Isahaya

Isahaya () on Japanin kaupunki Kyūshūn saarella Nagasakin prefektuurissa. Se sijaitsee prefektuurin eteläosassa ja rajautuu kolmeen merialueeseen: idässä Ariakenmereen, lännessä Ōmuranlahteen ja etelässä Tachibananlahteen. Kaupungin läpi Ariakenmereen virtaa Honmyōjoki, jonka alajuoksun alluviaalitasanko on prefektuurin tärkein vilja-aitta. Pohjoisrajalla kohoaa Taravuori. Isahayassa on 134 593 asukasta (elokuussa 2019) ja sen pinta-ala on 341,79 neliökilometriä. Edo-kaudella Isahaya kehittyi Nabeshima-klaanin hallinnassa linnanaluskaupunkina ja liikenteen solmukohtana. Nykyisin aiemman linnan paikalla on Isahayan puisto, jonka vuonna 1839 rakennettu kivisilta Meganebashi on otettu Japanin tärkeän kulttuuriomaisuuden luetteloon. Kaupunkioikeudet Isahayalle myönnettiin vuonna 1940, ja myöhemmin se on kehittynyt viereisen Nagasakin suurkaupungin nukkumalähiönä. Ariakenmeren Isahayanlahdella aloitettiin vuonna 1987 suurimittakaavainen maantäyttöhanke. Kaupunki laajeni huomattavasti vuonna 2005, kun siihen liitettiin viisi ympäristön maaseutukaupunkia: Iimori, Konagai, Moriyama, Takaki ja Tarami. Isahayaa palvelevat JR Kyūshūn Nagasaki-päälinja ja Ōmura-linja sekä Shimabara-rautatien Shimabara-linja. == Kuvia == Tiedosto:JR Isahaya station 2012 March.jpg|Isahayan rautatieasema Tiedosto:諫早市の衛星写真（国土地理院）.png|Isahaya ilmakuvassa == Lähteet == == Aiheesta muualla == * Kaupungin internetsivut Luokka:Nagasakin prefektuurin kaupungit
Jonas Forssell

Jonas Forssell (s. 1957 Tukholma) on ruotsalainen säveltäjä.Circolo scandinavo: Jonas Forssell Forssell opiskeli sävellystä ja instrumentaatiota Hans Eklundin ja Arne Mellnäsin johdolla Tukholman kuninkaallisessa musiikkikorkeakoulussa vuosina 1979–1982 sekä jazzia ja sovittamista Bengt- Arne Wallinin johdolla. Forssell itse soittaa puupuhaltimia, ensisijaisesti klarinettia ja baritonisaksofonia. Hän teki läpimurtonsa säveltäjänä oopperallaan Riket är ditt (1991), joka toi hänelle Svenska Dagbladetin oopperapalkinnon ja saksalaisen Wolf Ebermann -palkinnon. Vuonna 1988 häneltä tilattiin ensimmäisenä modernina säveltäjänä musiikkidraama Drottningholmin hoviteatterille ja sen barokkiorkesterille. Kesällä 1999 kantaesitettiin hänen oopperansa Trädgården, joka perustuu Magnus Florinin romaaniin ja jonka Financial Times nimesi yhdeksi vuoden kuudesta parhaasta oopperatuotannosta. Forssell toimi vuosina 1996–1998 Norlannin oopperan taiteellisena johtajana Uumajassa. Vuosina 2005–2011 hänellä oli täysiaikainen residenssi Malmön oopperassa, jota varten hän sävelsi kolme oopperaa. Muihin teoksiin kuuluu basettiklarinetille ja orkesterille sävelletty konsertto In the Beginning, jonka kantaesitti Staffan Mårtensson ja joka on myös levytetty Phono Suecia -levymerkillä. Syyskuussa 2010 Forssell aloitti väitöskirjan valmistelun Tukholman oopperakorkeakoulussa. Työ valmistui vuonna 2015.Research Portal: Textens Transfigurationer == Lähteet == == Aiheesta muualla == * Viralliset sivut , Luokka:Ruotsalaiset säveltäjät Luokka:Oopperasäveltäjät Luokka:Vuonna 1957 syntyneet Luokka:Elävät henkilöt
First Dates

First Dates on brittiläinen tositelevisioformaatti. Formaattiin perustuvaa sarjaa esitetään 11 eri maassa.A look at First Dates from 11 countries around the world First Dates Suomi on First Datesin suomalainen versio. Suomalaisen version ensimmäinen jakso esitetään MTV3-kanavalla syksyllä 2019.LÄHTISITKÖ SOKKOTREFFEILLE JORMA UOTISEN JOHDOLLA? FIRST DATES SUOMI ALKAA MTV:LLÄ SYKSYLLÄ! ==Lähteet== Luokka:2010-luvun brittiläiset tositelevisiosarjat Luokka:2020-luvun televisiosarjat Luokka:Channel 4:n televisio-ohjelmat